ການອອກກໍາລັງກາຍຢ່າງໜັກ ບາດດຽວໂລດ ອາດເປັນອັນຕະລາຍ (ເບິ່ງວີດີໂອພາສາອັງກິດ)
ຄົນ​ທີ່​ບໍ່ຄ່ອຍ ຫລືບໍ່​ເຄີຍອອກກໍາລັງ​ກາຍຈັກ​ເທື່ອ ອາດເສຍຊີວິດໄດ້ ຖ້າ​ເລີ້ມ​ມີ​ການ​ອອກກຳລັງ​ກາຍ ຢ່າງໜັກ ຫລື​ການ​ຮ່ວມ​ເພດ​ໃນ​ທັນທີ​ທັນໂລດ.
ພວກທ່ານໝໍຢູ່ທົ່ວໂລກລ້ວນແຕ່ບອກພວກຄົນເຈັບວ່າ ການອອກກຳລັງກາຍແມ່ນເຮັດໃຫ້ມີ ສຸຂະພາບແຂງແຮງຂຶ້ນ ແຕ່ວ່າຄົນທີ່ບໍ່ຄ່ອຍ ຫລືບໍ່ເຄີຍອອກກຳລັງກາຍຈັກເທື່ອ ຈະຕ້ອງ ໄດ້ລະມັດລະວັງເປັນພິເສດໃນການເຄື່ອນໄຫວອອກກໍາລັງກາຍຢ່າງໜັກ ການສຶກສາຄົ້ນ ຄວ້າໃໝ່ ສະແດງໃຫ້ເຫັນວ່າ ສຳລັບພວກຄົນເຫລົ່ານີ້ ການເລີ້ມມີກິດຈະກໍາອອກກຳລັງກາຍ ເຊັ່ນການແລ່ນ ຫລືການຮ່ວມເພດໃນທັນທີທັນໃດໂລດ ອາດພາໃຫ້ເສຍຊີວິດໄດ້ ທ່ານໄດ້ຍິນຄຳເວົ້ານີ້ຢູ່ເລື້ອຍໆ: ການສຶກສາຄົ້ນຄວ້າໃໝ່ບັ້ນນຶ່ງໄດ້ສະທ້ອນໃຫ້ເຫັນວ່າ ຄໍາເຕືອນນັ້ນແມ່ນຖືກຕ້ອງ ໃນແຕ່ລະປີ ມີຄົນເປັນລ້ານໆຄົນທີ່ເຫັນວ່າຕົນເອງຕ້ອງໄປຢູ່ຫ້ອງສຸກເສີນ ຫລັງຈາກ ເປັນໂຣກຫົວໃຈວາຍ ເພາະວ່າພວກເຂົາເຈົ້າອອກກຳລັງກາຍ ຫລືວ່າມີການຮ່ວມເພດ ຢ່າງໜັກເກີນໄປໂພດ ການອອກກຳລັງກາຍທີ່ກະຕຸ້ນ ການໝູນວຽນຂອງເລືອດໃນຫົວ ໃຈແບບປົກກະຕິ ແມ່ນຊ່ວຍເຮັດ ໃຫ້ຄວາມສ່ຽງຕໍ່ການມີບັນຫາ ທາງຫົວໃຈຫລຸດລົງ ແຕ່ວ່າສຳ ລັບພວກທີ່ຂີ້ຄ້ານອອກກຳລັງ ກາຍຫລືຜູ້ທີ່ນັ່ງເຮັດວຽກແຕ່ຢູ່ ໂຕະຢູ່ຕັ່ງຫລາຍນັ້ນ ການເລີ້ມ ໂຄງການອອກກຳລັງກາຍເພື່ອ ກະຕຸ້ນການໝູນວຽນຂອງເລືອດ ໃນຫົວໃຈໃນທັນທີທັນໃດໂລດ ຫລືມີການຮ່ວມເພດຢ່າງບຸກບັນ ນັ້ນ ສາມາດພາໃຫ້ເດີດອາການ ຫົວໃຈວາຍໄດ້ ພວກທ່ານໝໍ ທີ່ໂຮງຮຽນແພດ ສາດ ຂອງມະຫາວິທະຍາໄລ Tufts ທີ່ເມືອງ Boston ໄດ້ ສຶກສາຄົ້ນຄວ້າບັນຫານີ້ ແລະ ໄດ້ພົບວ່າມີການພົວພັນກັນໂດຍກົງ ລະຫວ່າງການອອກກຳລັງກາຍ ແລະການເປັນໂຣກ ຫົວໃຈວາຍຂອງພວກຄົນເຈັບເຫລົ່ານີ້ ດຣ Jessica Paulus ແລະ ດຣ Issa Daha- breh ໄດ້ທົບທວນຄືນການສຶກສາຄົ້ນຄວ້າ 14 ບັ້ນກ່ຽວກັບຄວາມກ່ຽວພັນກັນລະຫວ່າງ ການອອກກຳລັງກາຍ ແລະໂຣກຫົວໃຈວາຍ ຊຶ່ງເຫັນວ່າມັນມັກເກີດຂຶ້ນຫລາຍທີ່ສຸດກັບ ພວກຜູ້ຊາຍອາຍຸລະຫວ່າງ 55 ຫາ 64 ປີ ດຣ Jessica Paulus ກ່າວວ່າ ການສຶກສາສະແດງໃຫ້ເຫັນວ່າ ຄວາມສ່ຽງທີ່ສູງທີ່ສຸດແມ່ນຢູ່ໃນໄລຍະທຳກິດຈະກຳຢູ່ນັ້ນ ແລະໄປຈົນເຖິງ 2 ຊົ່ວໂມງຫລັງຈາກນັ້ນ ແຕ່ຕໍ່ຄຳຖາມທີ່ວ່າ ເຮົາຄວນຕີຄວາມໝາຍເອົາ ເຫດຜົນອັນນີ້ໃຫ້ເປັນຂໍ້ອ້າງເພື່ອບໍ່ຢາກອອກກໍາລັງກາຍບໍ? ອັນນີ້ ທ່ານດຣ Jessica Paulus ບອກວ່າ ຜູ້ນັ້ນຄວນຈະຄິດຄືນເບິ່ງອີກຖ້າຈະເຮັດແນວນັ້ນ ດຣ Paulus ກ່າວ ຕື່ມວ່າ ສ່ວນດຣ Dahabrey ກໍໄດ້ຊີ້ແຈງເຊັ່ນກັນວ່າ ການອອກກຳລັງກາຍເປັນປະຈຳ ແມ່ນດີ ແມ່ນແຕ່ສໍາລັບຄົນທີ່ມີຄວາມສ່ຽງຕໍ່ການເປັນໂຣກຫົວໃຈສູງກວ່ານັ້ນອີກ ເພາະວ່າມັນ ເຮັດໃຫ້ຫົວໃຈມີການເຕັ້ນທີ່ຊ້າລົງ ໃນລະຫວ່າງທີ່ພວມອອກກຳລັງກາຍຢ່າງໜັກ ຫລື ພວມມີການຮ່ວມເພດຢູ່ນັ້ນ ດຣ Issa Dahabrey ຊີ້ແຈງຕື່ມວ່າ ທ່ານສາມາດຊອກອ່ານກ່ຽວກັບການສຶກສາຄົ້ນຄວ້ານີ້ໄດ້ ທີ່ວາລະສານສະມາຄົນການແພດ